**УСТАВ**

НА НАРОДНО ЧИТАЛИЩЕ “СВ. СВ. КИРИЛ И МЕТОДИЙ”-1919г с.ДОРКОВО общ. РАКИТОВО, обл. ПАЗАРДЖИК

Народните читалища са достояние на българският народ. Създадени през епохата на Възраждането, те имат неоценим влог във формирането на нашата душевност и култура, пример са за силата на националния творчески дух.

Народните читалища имат историческа заслуга за запазването и развитието на българския език, за зараждане на театралното, музикалното и други изкуства, за развитието на библиотечното и музейното дело, за одухотворяване живота на народа.

Чрез своята многостранна народополезна дейност, читалищата са призвани да допринесат в още по – голяма степен за утвърждаване ценностите на гражданското общество и да откликнат на новите потребности.

Г Л А В А П Ъ Р В А

ОБЩИ ПОЛОЖЕНИЯ

Чл.1. Народно читалище **“СВ. СВ. КИРИЛ И МЕТОДИЙ”-1919г.** е самостоятелно, независимо, самоуправляващо се културно – просветно сдружение в с.Дорково. То е изградено върху принципите на демократизма, доброволността и автономността.

Чл.2 Читалището не е политическа организация. В дейността му могат да участват всички физически, дееспособни лица без ограничения на възраст и пол, политически и религиозни възгледи и етническо самосъзнание.

Чл.3. Читалището работи в тясно взаимодействие с учебни заведения, културни институции, обществени и други организации, които извършват културно – просветна дейност. То изпълнява държавни културно – просветни задачи.

Чл.4. Читалището може да се **сдружава** с други читалища на местно и национално равнище за защита на своите интереси и за провеждане на съвместни дейности и инициативи.

Чл.5. Читалището е юридическо лице с нестопанска цел по закон. То се представлява от Председател или упълномощено от читалищното настоятелство лице.

Г Л А В А В Т О Р А

ЦЕЛИ И ЗАДАЧИ

Чл.6. /**Доп.**./Целта и задачите на народното читалище е да създава, опазва и разпространява духовните ценности, да развива творческите способности, да задоволява културните потребности и интересите на населението, **да развива и обогатява социалната и образователната дейност, да разкрива добри условия за изграждане на гражданското общество в контекста на предизвикателствата на днешния ден, свързани с новите информационни технологии, модерните средства на комуникация и глобалното общуване.**

Чл.7. Народното читалище:

а/ Обогатява културния живот в селото и свободното време на хората.

б//**Доп.** / Допринася за укрепване на знания и интерес към науката, изкуствата, културата**, информационните и комуникационни технологии.**

в/ Създава условия за развитие и изява на творческите способности на младото поколение.

г/ **/Доп/** Поддържа, обогатява и развива народните обичаи, традиции **и родова памет.**

д/ Съдейства за издигане културата на труда, бита и отношенията между хората.

е/ Възпитава в дух на демократизъм, родолюбие и общочовешка нравственост, утвърждаване на националното самосъзнание.

**ж/ /Нова/ – Осигурява достъп до глобалната информационна мрежа.**

Чл.8. Читалището осъществява своите цели и задачи чрез различни форми и средства като:

а/ Уреждане и поддържане на общодостъпна библиотека.

б/ Самодейни колективи, школи, курсове по изкуства, изучаване на чужди езици, компютърна грамотност и други.

в/ Народни университети и лектории.

г/ Клуб по интереси.

д/. /**Доп./** Кина, видео клубове, дискотеки, музикални студия, звукозаписни, **както и създаване и поддържане на електронни информационни мрежи.**

е/ Ателиета за народни художествени занаяти

ж/ . /**Доп.** /Концерти, спектакли, изложби, **младежки дейности**.

з/ Празници и ритуали

и/ Издаване на печатни материали

**к/ /Нова/ Създаване и съхраняване на музейни колекции, съгласно Закона за културното наследство.**

**л/ /Нова/ Провеждане на “Международен фолклорен фестивал за автентичен фолклор – Дорково”.**

**м/ /Нова/ Поддържане и предоставяне на компютърни, социални и интернет услуги.**

**/ н**/ Други дейности

Чл.9./1/ Извършването на еднократни актове като: покупки, продажби, сключване на наеми и арендни договори, както и стопанисването на земеделската земя може да става от името на читалището като юридическо лице без създаване на търговско или гражданско дружество.

/2/. **/Изм/.**Допълнителните дейности не могат да създават условия за нарушаване на добрите нрави, да противоречат или рушат националното самосъзнание, да включват използването на читалищните имоти за клубове на политически партии, за хазартни игри, нощни заведения и други.

**/3/ . /Нова/ Читалището може да развива и допълнитена стопанска дейност, свързана с предмета на основната дейност, като информационни посредници, и други дейности в съответствие с действащото законодателство като приходите от нея се използват за постигане на основната цел. Читалището не разпределя печалба.**

Г Л А В А Т Р Е Т А

УЧРЕДЯВАНЕ И ЧЛЕНСТВО

Чл.10. /1/./**Изм.**/ Народното читалище **е учредено през 1919година.**

Чл.11/1/. Членовете на читалището са индивидуални, колективни и почетни **и са най-малко 50 на брой.**

/2/. Индивидуалните членове са български граждани. Те биват действителни и спомагателни:

а**/ /Изм.**/ Действителни членове са лица, **навършили 18 години, които участват в дейността на читалището,** редовно плащат членски внос **и имат право да избират и да бъдат избирани.**

б//**Изм./** Спомагателните членове са лица до 18 години, **които нямат право да избират и да бъдат избирани** ,те имат право на съвещателен глас.

/3/ **/Доп./** Колективните членове съдействат за осъществяване целите на читалището, подпомагат дейността, поддържането и обогатяването на материалната база и имат право на **един глас в Общото събрание.**

Колективните членове могат да бъдат:

* професионални организации
* стопански организации
* търговски дружества
* кооперации и сдружения
* културно – просветни или любителски клубове и творчески колективи.

/4/. Почетни членове са български и чуждестранни граждани с изключителни заслуги за читалището.

Чл.12. Читалищните членове имат право да :

а/ Да избират при платен членски внос за текущата година и да бъдат избирани за членове на Настоятелството и Проверителната комисия при две години членство.

б/ Да участват в обсъждане на всички въпроси от дейността на читалището.

в/ Да получават информация за работата на ръководните органи

г/ Да ползват с предимство базата на читалището

Чл.13. Членовете на читалището са длъжни:

а/ Да спазват Устава на читалището.

б/ Да плащат редовно определения по Устав читалищен членски внос

в/ Да пазят и обогатяват читалищното имущество, включително и за имотите предоставени за безвъзмездно ползване.

**г/ /Нова/ Да присъстват редовно на Общите събрания**

**д/Нова/ Да участват в дейността на читалището според възможностите и интересите си.**

Чл.14. Членството в читалището може да са прекрати от съответния орган при следните случаи:

а/ /**Изм./** За не плащане на членски внос за повече от една година **и неучастие в три последователни Общи събрания**  - поради отпадане.

б/ По молба на члена на Настоятелството – собствено желание

в/ При грубо нарушение на Устава. Непристойно поведение оронващо авторитета и името на читалището, посегателство върху имуществото на читалището и след като са взети безрезултатни всички мерки за изправяне на виновния – с изключване от Общото събрание.

Г Л А В А Ч Е Т В Ъ Р Т А

ОРГАНИ НА САМОУПРАВЛЕНИЕ

Чл.15. Органи за самоуправление на читалището са:

а/ Общо събрание

б/ Настоятелството

в/ Проверителна комисия

Чл.16. /**Изм**. **Доп./ /1/.** Върховен орган на читалището е Общото събрание.То се състои от всички членове имащи право на глас.

**/2/** Редовното Общо събрание се свиква от Настоятелството най – малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или на една трета от **членовете на читалището с право на глас. При отказ на Настоятелството да свика извънредно Общо събрание до 15 дни от постъпването на искането Проверителната комисия или 1/3 от членовете на читалището с право на глас могат да свикат извънредно Общо събрание от свое име.**

**/3/** Събранието е законно, ако е обявено най – малко 7 дни преди датата на провеждането и на него присъстват най – малко половината от имащите право на глас членове на читалището. **Поканата за събрание трябва да съдържа дневния ред, датата, часа, мястото на провеждането му и кой го свиква.Тя трябва да бъде получена срещу подпис . В същия срок на вратата на читалището и на други общодостъпни места трябва да бъде залепена поканата за събранието.**При липса на кворум събранието **се отлага с 1 час и е законно, ако на него присъстват не по – малко от 1/3 от членовете при редовно общо събрание и не по – малко от половината плюс един от членовете при извънредно общо събрание.**

**/4/ Две трети от членовете на Общото събрание могат да предявят иск пред Окръжен съд гр.Пазарджик за отмяна на решение на Общото събрание ако то противоречи на закона или устава. Иска се предявява в едномесечен срок от узнаването на решението, чиято отмяна се иска, но не по- късно от една година от датата на неговото вземане.**

Чл.17. Общото събрание има следните компетенции:

а/ Приема, изменя и допълва устава

б/ Избира и освобождава членовете на Настоятелството, Проверителната комисия и Председателя на читалището, изключва членове на читалището.

Б1/ Общото събрание има право да избере и член на Настоятелството без двугодишен стаж само в случай, че е предложен от читалищното Настоятелство и е избран с две трети от Общото събрание.

в/ Приема вътрешни актове, необходими за организация дейността на читалището

в1**/Нова/ Определя основните насоки за дейността на читалището.**

г/ **/Изм.**/ Взема решения за членуване или за прекратяване членството в читалищно **сдружение.**

д/ Приема бюджета на читалището

е/. /**Доп./**Приема годишния отчет **до 30 март и предложението на председателя за дейността му през новата година.**

ж/ Определя размера на членския внос

з/ Отменя решения на органите на читалището

и/ Взема решение за отнасянето до съда на незаконосъобразни действия, на ръководството или на отделни читалищни членове.

й/ Взема решения за прекратяване на читалището

Чл.18. Решенията на Общото събрание са задължителни за другите органи на читалището.

Чл.19. Решението по чл.17 т.а, з, и, й се вземат с мнозинство най – малко две трети от всички членове, останалите решения се вземат с мнозинство повече от половината присъствуващи членове.

Чл.20**./Изм./ Изпълнителен орган** на читалището е Настоятелството, което се избира за срок от три години и се състои най – малко от трима членове, които да нямат роднинска връзка по права и съребрена линия до **четвърта степен.**

Чл.21. Настоятелството има следните компетенции:

а/ Свиква Общо събрание

б/ Осигурява изпълнение на решенията на Общото събрание

в/ Подготвя и внася в Общото събрание отчети за дейността на читалището

г/ Подготвя и внася в Общото събрание проект за бюджета на читалището и утвърждава щата му.

д/ Назначава секретаря на читалището и утвърждава длъжностната му характеристика.

- назначава служители и лектори и утвърждава длъжностните им характеристики

е/ Изгражда помощни комисии и работни групи по отделните проблеми и направления

ж/ Внася предложения в Общинския съвет и други организации и организации за строителството, реконструкции, модернизация, ремонт и обзавеждане на сградата, за създаване на материални, финансови и кадрови условия за развитие дейността на читалището.

з/ Взема решение за отдаване имоти под наем или аренда за период не по – дълъг от мандата на Настоятелството, **спазвайки чл.9 ал.2 и чл.29 ал.2**.

и/ Грижи се за стопанисването на земеделската земя.

й/ Приема нови членове на читалището

к/ **/Доп./** Утвърждава правилник за вътрешния ред в читалището. **Приема правилник за дейността на читалищната библиотека и образователния-информационен интернет център в читалището.**

л/ Има право да предложи на Общо събрание за член на Настоятелството хора с доказани заслуги към дейността на читалището, без необходимия стаж по чл.12. т.а

**м/ Взема решение за участие по проекти и осигурява тяхното разработване и изпълнение.**

Чл.22. Настоятелството взема решение с мнозинство повече от половината си членове. Протоколите от заседанието се подписват от всички членове на Настоятелството. Гласувалите против се подписват с особено мнение, като посочват кратко мотивите си. На заседанията на Настоятелството се канят членовете на Проверителната комисия с право на съвещателен глас.

При отпадане на член от Настоятелството до следващото Общо събрание, Настоятелството може да кооптира подходящо лице по негова преценка за временен негов член.

Чл.23. Председателят на читалището е член на Настоятелството и се избира от Общото събрание за срок от три години.

Председателят:

а/ Представлява читалището

б/ Организира дейността на читалището съгласно Закона, Устава и решенията на Общото събрание.

в/ Свиква и ръководи заседанията на Настоятелството и председателствува Общото събрание.

г/ **/Отм./**

**/Нова/ /г/ Ежегодно в срок до 10 ноември председателят представя на общински кмет предложения за дейността на читалището през следващата календарна година, а до 30 март на календарната година представя доклад за осъществените дейности по програмата и за изразходваните бюджетни средства през предходната година.**

д/ Отчита дейността си пред Настоятелството.

е/ Сключва и прекратява трудови договори със служителите съгласно бюджета на читалището и въз основа решенията на Настоятелството.

ж/ Наблюдава работата на секретаря на читалището по организация на текущата работа.

**з/ Заверява разходните документи**

**и/ /Нова/ С решение на Настоятелството получава хонорар.**

Чл.24. Секретарят на читалището е щатния организатор на текущата основна и допълнетилна дейност. Той ръководи работата на щатния и хонорувания персонал без да се намесва грубо в художествено – творческия и учебен процес.

/2//**Доп.**/ Секретарят на читалището работи по безсрочен трудов договор, издаден от читалищното настоятелство, който може да се прекрати по правилата на КТ. Секретарят упражнява утвърденият от Общото събрание бюджет на читалището, **представлява читалището заедно и поотделно с председателя.**

/3/ Настоятелството и Председателят подкрепят секретаря в неговата ежедневна работа, помагат му да израства като читалищен организационен експерт, без да се намесват грубо и отнемат компетенциите му, освен чрез решение на Настоятелството.

Чл.25/1/ Секретарят на читалището участва в заседанията на Настоятелството със съвещателен глас. Настоятелството може да реши да кооптира секретаря за свои член за периода на мандата му.

/2/ С изтичане мандата на Настоятелството договорът със секретаря на се прекратява. Новото настоятелство може да прекрати договора при наличието на причини по КТ.

**/3/ /Нова/ Секретарят не може да е в роднински връзки с членовете на Настоятелството и Проверителната комисия по права и съребрена линия до четвърта степен, както и да бъде съпруг/съпруга на председателя на читалището.**

Чл.26./**Доп.**/ Проверителната комисия се състои най – малко от трима членове избрани за срок от три години. Членовете на Проверителната комисия не могат да бъдат лица, които са в трудово – правни отношения с читалището или са роднини на членовете на Настоятелството, **на прадседателя** **или на секретаря** по права линия, **съпрузи, братя, сестри и роднини по сватство от първа степен.**

Чл.27./1/./**Доп**./ Проверителната комисия осъществява контрол върху дейността на Настоятелството, Председателя **и секретаря** на читалището по спазване на Закона, Устава и решенията на Общото събрание. При констатиране на нарушения Проверителната комисия уведомява Общото събрание на читалището, а при данни за извършено престъпление – органите на Прокуратурата. Не могат да бъдат избирани за членове на Настоятелството, Проверителната комисия и секретар лица, които са осъждани **на лишаване от свобода за умишлени престъпления от общ характер.**

**/2/ /Нова/ Членовете на Настоятелството, включително председателя и секретаря подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите да се обяват на интернет страницата на читалището.**

**/3/ /нова/ Членовете на настоятелството, проверителната комисия и председателят имат право на възнаграждение за дейността си и участието в заседания на съответните органи.**

Г Л А В А П Е Т А

ИМУЩЕСТВО И ФИНАНСИРАНЕ

Чл.28. Имуществото на читалището се състои от собствени недвижими имоти, движими вещи, ценни книжа, авторски права, вземания и от предоставени за безвъзмездно ползване недвижими имоти.

Чл.29./1/. Читалището полага еднакви грижи на добър стопанин за опазване и обогатяване, както на собственото, така и на ползваното имущество.

**/2/./Нова/ Читалището няма право да предоставя собствено или ползвано имущество възмездно или безвъзмездно за:**

* **хазартни игри и нощни заведения,**
* **за дейности на нерегистрирани по Закона за вероизповеданията религиозни общности и юридически лица с нестопанска цел,**
* **за постоянно ползване от политически партии и организации,**
* **на председателя, секретаря и членовете на настоятелството и проверителната комисия и на членове на техните семейства.**

**/3/ нова – Читалището не може да отчуждава недвижими вещи и да учредява ипотека върху тях.**

**/4/ Движими вещи могат да бъдат отчуждавани, залагани, бракувани или заменени с по-доброкачествени само по решение на настоятелството.**

Чл.30. Читалището се финансира от държавния и общински бюджет.

Набира средства от следните източници:

а/ Членски внос

б/ /**Доп.**/Културно – просветна дейност включително школи, курсове, **компютърни и интернет услуги.**

в/ Субсидия от държавния и общински бюджет

г/ Наеми от движимо и недвижимо имущество

д/ Дарения и завещания

е/ Други приходи

Чл.31. Читалището участва със свой упълномощен представител в комисията за разпределение на държавната и общинска субсидия.

Чл.32. Единният читалищен бюджет се формира от всички приходо – източници: собствени и от субсидии.

Чл.33. Разходната част не трябва да превишава приходната част на бюджета. При недостиг на средства за ремонта и поддържането на читалищната сграда, средствата се осигуряват от Общинския съвет.

Чл.34. Читалищното настоятелство изготвя годишния отчет за приходите и разходите, които се приемат от Общото събрание. Отчетът за изразходваните средства се представят в Общината.

Г Л А В А Ш Е С Т А

ПРЕКРАТЯВАНЕ

Чл.35./1**/./Доп./** Читалището може да бъде прекратено **с ликвидация** по решение на Общото събрание или Окръжния съд.

/2**/./Нова/** **Ликвидацията на читалището се извършва от управителния изпълнителен орган - Читалищното Настоятелство. Основната цел на ликвидацията е да се довършат текущите сделки на читалището, да се съберат неговите вземания, имуществото му да бъде превърнато в пари и да се удоволетворят неговите кредитори. Ликвидаторът е длъжен да поиска от Окръжен съд гр.Пазарджик заличаване на читалището от регистъра, като юридическо лице. Имуществото останало след удовлетворяването на кредиторите при ликвидация да се предостави на община Ракитово.**

Чл.36**./Доп.изм./** Окръжният съд постановява решение за прекратяване на читалището, ако:

* дейността му противоречи на Закона за народните читалища, Устава и добрите нрави;
* имуществото му не се използва според целите **и дейността** на читалището,
* при трайна невъзможност читалището да развива дейност **за период от 2 години;**
* **когато не е учредено по законния ред**
* **е обявено в несъстоятелност.**

Г Л А В А С Е Д М А

ЗАКЛЮЧИТЕЛНИ РАЗПОРЕДБИ

Чл.37./1**/./Доп**/ **Съгласно чл.9 ал.5 от ЗНЧ към наименованието на читалишето се добавя годината на неговото първоначално създаване. Читалището носи името Народно читалище “Св. Св. Кирил и Методий”-1919 г.**, има кръгъл печат в средата с разтворена книга и слънце с надпис НЧ “Св.Св. Кирил и Методий”-1919 г. с. Дорково.

/2/. Празника на читалището е 24 май- Ден на славянската писменост, на българската просвета и култура , патрона на читалището.

**Чл.38. /Нов/ Административно-наказателните разпоредби се прилагат съгласно Закона за народните читалища.**

.

Този Устав е приет с измененията и допълненията, съгласно Новата правна рамка на читалищата, приета с измененията и допълненията на Закона за народните читалища (ЗНЧ), обнародвани в ДВ бр.42 от 5 юни 2009 год. и е подписан от членовете на Общото събрание, проведено на 25.02.2010г.

ПРОТОКОЛЧИК:…………................. ПРЕДСЕДАТЕЛ СЪБРАНИЕ…….........................…

/ И. Дузова / / А. Попов /

ПРЕДСЕДАТЕЛ ЧИТАЛИЩЕ………................................………

/Янко Дузов/

С П И С Ъ К

на действителните членове на Народно читалище „Св.Св.Кирил и Методий”-1919г. с.Дорково, присъствали на общо отчетно събрание приели изцяло новия Устав на читалището, удостоверено чрез подписите им, както следва:

|  |  |  |  |
| --- | --- | --- | --- |
| **№** | **ИМЕ,ПРЕЗИМЕ,ФАМИЛИЯ** | **ЕГН** | **ПОДПИС** |
| 1 | Александър Орлинов Доспатски |  |  |
| 2 | Альоша Стаменов Сатев |  |  |
| 3 | Ангел Божидаров Гивечев |  |  |
| 4 | Андрей Йорданов Пеев |  |  |
| 5 | Анка Василева Котулова |  |  |
| 6 | Аспарух Иванов Попов |  |  |
| 7 | Атанас Боянов Манолов |  |  |
| 8 | Атанас Спасов Катранджиев |  |  |
| 9 | Атанаска Стоянова Манолова |  |  |
| 10 | Борислав Кирилов Шошев |  |  |
| 11 | Боян Кръстев Славков |  |  |
| 12 | Велислава Димитрова Котулова |  |  |
| 13 | Величка Христова Мацанова |  |  |
| 14 | Георги Василев Дузов |  |  |
| 15 | Георги Петров Овчаров |  |  |
| 16 | Георги Лазаров Кадрев |  |  |
| 17 | Герасим Лазаров Герасимов |  |  |
| 18 | Детелина Арсова Сатева |  |  |
| 19 | Димитрия Ангелова Вълчинова |  |  |
| 20 | Димитър Георгиев Кюркчиев |  |  |
| 21 | Димитър Костадинов Мирчев |  |  |
| 22 | Димка Петрова Лучкова |  |  |
| 23 | Елена Николова Гивечева |  |  |
| 24 | Елена Тодорова Белева |  |  |
| 25 | Елена Христова Дузова |  |  |
| 26 | Ели Георгиева Мирчева |  |  |
| 27 | Ели Кочова Трендафилова |  |  |
| 28 | Емил Цанков Ганев |  |  |
| 29 | Захарина Милкова Мацанова |  |  |
| 30 | Захарина Ясенова Бозева |  |  |
| 31 | Иван Георгиев Шошев |  |  |
| 32 | Иванка Андреева Дузова |  |  |
| 33 | Иванка Борисова Овчарова |  |  |
| 34 | Иванка Василева Марудина |  |  |
| 35 | Илко Михайлов Узунов |  |  |
| 36 | Искра Венелинова Мастравчиева |  |  |
| 37 | Ицо Горанов Мастравчиев |  |  |
| 38 | Йордан Георгиев Овчаров |  |  |
| 39 | Йорданка Манолова Ковачева |  |  |
| 40 | Карамфилка Петрова Шошева |  |  |
| 41 | Катя Стойчова Белева |  |  |
| 42 | Катя Ангелова Узунова |  |  |
| 43 | Катя Тодорова Мисиркова |  |  |
| 44 | Кирил Борисов Шошев |  |  |
| 45 | Костадин Христов Катранджиев |  |  |
| 46 | Костадин Христов Овчаров |  |  |
| 47 | Кръстина Георгиева Попова |  |  |
| 48 | Кръстьо Тодоров Мацанов |  |  |
| 49 | Лазар Георгиев Кадрев |  |  |
| 50 | Лиляна Костадинова Манолова |  |  |
| 51 | Манол Йорданов Лучков |  |  |
| 52 | Марин Георгиев Пармаков |  |  |
| 53 | Мария Боянова Иванова |  |  |
| 54 | Мария Петрова Узунова |  |  |
| 55 | Марушка Щерева Гълъбова |  |  |
| 56 | Миглена Альошова Герасимова |  |  |
| 57 | Момчил Антимов Юруков |  |  |
| 58 | Надка Иванова Самунева |  |  |
| 59 | Надка Костадинова Харизанова |  |  |
| 60 | Невена Кирилова Георгиева |  |  |
| 61 | Невена Петрова Будина |  |  |
| 62 | Николай Георгиев Дузов |  |  |
| 63 | Николай Иванов Ковачев |  |  |
| 64 | Николина Иванова Иванчева |  |  |
| 65 | Николина Христова Кадрева |  |  |
| 66 | Петър Кочов Арнаудов |  |  |
| 67 | Радослав Стоянов Котулов |  |  |
| 68 | Рангел Ицов Мастравчиев |  |  |
| 69 | Рила Анастасова Попова |  |  |
| 70 | Спас Георгиев Иванов |  |  |
| 71 | Сребрина Цанкова Сатева |  |  |
| 72 | Стоименка Христоскова Кадрева |  |  |
| 73 | Христо Петров Пандев |  |  |
| 74 | Цанко Борисов Хамарилов |  |  |
| 75 | Яна Николова Семерджиева |  |  |
| 76 | Янко Николов Дузов |  |  |

Този списък представлява неразделна част от новия Устав на Народно читалище „Св.Св.Кирил и Методий”-1919г.в с.Дорково, приет от Общото събрание на 25.02.2010 година съгласно измененията и допълненията в Закона за народните читалища обнародван в ДВ бр.42 от 05.06.2009 год.

Председател НЧ”Св.СВ.Кирил и Методий”-1919г.:.............................................

/ Янко Николов Дузов /

Ново читалищно настоятелство избрано на отчетно – изборно събрание през 2020 г.

Председател читалище: Борислава Аврамова Балабанова – Деянова

Членове ЧН: Аспарух Иванов Попов

Елена Христова Дузова

Невена Кирилова Георгиева

Михаил Костадинов Узунов

Мария Петрова Узунова

Георги Михайлов Гушев

Проверителна комисия:

Председател: Андрей Йорданов Попов

Членове: Йорданка Манолова Ковачева

Миглена Альошова Герасимова